ddrg/super_eurlex huggingface dataset:
1)

Punkt 64a affattes således: »64a 32008 R 1008: Europa-Parlamentets og Rådets forordning (EF) nr. 1008/2008 af 24. september 2008 om fælles regler for driften af lufttrafiktjenester i Fællesskabet (EUT L 293 af 31.10.2008, s. 3). Bestemmelserne i forordningen gælder i forbindelse med denne aftale med følgende tilpasninger: a) I artikel 4, litra f), indsættes følgende i stedet for »medmindre andet er fastsat i en aftale med et tredjeland, som Fællesskabet er part i«: ». Der kan dog tildeles licenser med retsvirkninger i hele EØS, når der er gjort undtagelse fra dette krav i aftaler med tredjelande, som Fællesskabet eller en eller flere EFTA-stater er parter i, hvis Det Blandede EØS-udvalg træffer afgørelse herom.« b) I artikel 16, stk. 9, andet afsnit, tilføjes følgende: », eller en regional lufthavn i Island eller de fire nordligste fylker i Norge.« «
(1)

Tyskland indgav den 5. november 1999 to ansøgninger til Kommissionen om registrering i henhold til artikel 5 i Rådets forordning (EØF) nr. 2081/92 (2) af de to betegnelser for mineralvand, som er opført på listen i bilaget. Betegnelserne er imidlertid ikke opført på listen over naturligt mineralvand, der er anerkendt af medlemsstaterne (3) i henhold til artikel 1 i Europa-Parlamentets og Rådets direktiv 2009/54/EF af 18. juni 2009 om udvinding og markedsføring af naturligt mineralvand (4). De pågældende betegnelser kan derfor ikke anerkendes til markedsføring på det indre marked som mineralvand, så de kan heller ikke registreres.
(2)

Samarbejdet mellem EØS-aftalens kontraherende parter bør udvides til at omfatte Europa-Parlamentets og Rådets afgørelse nr. 1041/2009/EF af 21. oktober 2009 om oprettelse af et program for audiovisuelt samarbejde med branchefolk fra tredjelande (Media Mundus) (2).
DA Den Europæiske Unions Tidende L 194/1

RÅDETS AFGØRELSE

af 18. juli 2011

om undertegnelse, på Unionens vegne, af aftalen mellem Den Europæiske Union og Australien om ændring af aftalen om gensidig anerkendelse af overensstemmelsesvurdering, -certifikater og -mærkninger mellem Det Europæiske Fællesskab og Australien

(2011/456/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

(1) Aftalen om gensidig anerkendelse af overensstemmelsesvurdering, -certifikater og -mærkninger mellem Det Europæiske Fællesskab og Australien (1) (»aftalen om gensidig anerkendelse«) trådte i kraft den 1. januar 1999 (2).

(2) Den 8. juli 2002 bemyndigede Rådet Kommissionen til at indlede forhandlinger med Australien med henblik på at ændre aftalen om gensidig anerkendelse. Forhandlingerne blev afsluttet med en parafering af aftalen mellem Den Europæiske Union og Australien om ændring af aftalen om gensidig anerkendelse af overensstemmelsesvurdering, -certifikater og -mærkninger mellem Det Europæiske Fællesskab og Australien (»aftalen«) i Bruxelles den 23. juni 2009.

(3) Som en følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab.

(4) Aftalen bør undertegnes —

VEDTAGET DENNE AFGØRELSE:

Artikel 1

Der gives herved på Unionens vegne bemyndigelse til undertegnelse af aftalen mellem Den Europæiske Union og Australien om ændring af aftalen om gensidig anerkendelse af overensstemmelsesvurdering, -certifikater og -mærkninger mellem Det Europæiske Fællesskab og Australien (i det følgende benævnt »aftalen«) med forbehold af indgåelse af aftalen (3).

Artikel 2

Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne med forbehold af dens indgåelse.

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den 18. juli 2011. På Rådets vegne M. DOWGIELEWICZ Formand

(1) EFT L 229 af 17.8.1998, s. 3.

(2) EFT L 5 af 9.1.1999, s. 74.

(3) Teksten til aftalen offentliggøres sammen med afgørelsen om dens indgåelse.
(1)

Ved afgørelse 2010/152/EU (3) udelukkede Kommissionen fra EU-finansiering et samlet beløb på 279 794 442,15 PLN og 25 583 996,81 EUR, herunder navnlig 180 448 032,62 PLN, som Polen har afholdt for arealrelaterede foranstaltninger til udvikling af landdistrikter i programperioden 2000-2006. I bilaget til afgørelsen var det dog fejlagtigt anført, at beløbet vedrørte budgetpost 6701»Afslutning af EGFL's regnskaber — formålsbestemte indtægter«. Da korrektionen vedrørte udgifter under det midlertidige instrument for udvikling af landdistrikter (TRDI), burde udgifterne have være debiteret budgetpost 6500»Finansielle korrektioner i forbindelse med strukturfondene, Samhørighedsfonden og Den Europæiske Fiskerifond«.
(1)

Ved Kommissionens forordning (EF) nr. 861/2006 fastsættes det, på hvilke betingelser medlemsstaterne kan få et bidrag fra EU til dækning af udgifter til deres nationale programmer for indsamling og forvaltning af data. Sådanne programmer skal opstilles i overensstemmelse med Rådets forordning (EF) nr. 199/2008 af 25. februar 2008 om fastlæggelse af en EF-ramme for indsamling, forvaltning og anvendelse af data i fiskerisektoren samt støtte til videnskabelig rådgivning vedrørende den fælles fiskeripolitik (2) og Kommissionens forordning (EF) nr. 665/2008 af 14. juli 2008 om gennemførelsesbestemmelser til Rådets forordning (EF) nr. 199/2008 (3). Bulgarien, Tyskland, Estland, Irland, Frankrig, Italien, Cypern, Letland, Litauen, Malta, Polen, Portugal, Rumænien, Slovenien og Finland har indsendt nationale programmer for 2011-2013, jf. artikel 4, stk. 4 og 5, i forordning (EF) nr. 199/2008. Disse programmer blev godkendt i 2011 efter artikel 6, stk. 3, i forordning (EF) nr. 199/2008. De pågældende medlemsstater har indsendt årlige budgetoverslag for perioden 2011-2013, jf. artikel 2 i Kommissionens forordning (EF) nr. 1078/2008 af 3. november 2008 om gennemførelsesbestemmelser til Rådets forordning (EF) nr. 861/2006 for så vidt angår de udgifter, som medlemsstaterne har afholdt til imdsamling og forvaltning af grunddata om fiskeri (4). Kommissionen har evalueret de årlige budgetoverslag, jf. artikel 4 i forordning (EF) nr. 1078/2008, under hensyntagen til de godkendte ændringer i de nationale programmer.
(68)

Kommissionen bad Finland om at gøre rede for, hvorfor Karkkila havde en interesse i at erhverve det fulde ejerskab af hele dette område i betragtning af, at de tidligere handelstal syntes at antyde, at køberne ikke var interesseret i denne bydel, og at de indlysende foretrak andre områder i byen trods højere priser. Finland forklarede, at KK allerede i foregående år havde fulgt en målrettet strategi, der bestod i at udvikle Haapala/Uusitalo som det kommende boligområde i Karkkila. Andre boligområder i byen var allerede begyndt at blive mættet, og baseret på befolkningstilvæksten var det forventet, at der ville være behov for at byggemodne nye områder.
(3)

Et sådant tab kan anses for at være uforholdsmæssigt stort under hensyntagen til ydelsens art og den pågældende persons helbredsmæssige situation —
(2)

Ved brev af 13. maj 2005 anmodede Cypern om anerkendelse af Marokko. Kommissionen har efter Cyperns anmodning foretaget en vurdering af ordningerne for uddannelse og udstedelse af kvalifikationsbeviser i Marokko for at kunne fastslå, om Marokko overholder kravene i STCW-konventionen, og om der er truffet passende forholdsregler til at forebygge svig i forbindelse med kvalifikationsbeviser. Vurderingen blev foretaget på grundlag af det kontrolbesøg, som eksperter fra Det Europæiske Agentur for Søfartssikkerhed aflagde i december 2006. Under dette kontrolbesøg blev der konstateret visse mangler ved ordningerne for uddannelse og udstedelse af kvalifikationsbeviser.
(31)

De franske myndigheder tilføjer, at denne kommission afgiver almindelige udtalelser, der offentliggøres for at undgå, at maskineri afhændes til en pris, der ligger under markedsprisen. De forpligtede sig i den forbindelse til at sikre, at udtalelserne offentliggøres i bulletin officiel (Den Officielle Tidende) på webstedet for ministeriet for miljø, energi, bæredygtig udvikling og fysisk planlægning samt på lokalt niveau ved opslag i alle store søhavne. De franske myndigheder anfører, at de desuden vil sende et brev til alle bestyrelsesformænd for de store søhavne (hvis direktør har til opgave at beskytte havnens interesser) for at minde dem om driftsbestemmelserne for CNECOP og de regler for afhændelse af offentligt udstyr, som de obligatorisk skal overholde.
(2)

Ved brev af 7. august 2008 anmodede Belgien om anerkendelse af Aserbajdsjan. Kommissionen har efter Belgiens anmodning foretaget en vurdering af ordningerne for uddannelse og udstedelse af kvalifikationsbeviser i Aserbajdsjan for at kunne fastslå, om Aserbajdsjan overholder alle kravene i STCW-konventionen, og om der er truffet passende forholdsregler til at forebygge svig i forbindelse med kvalifikationsbeviser. Vurderingen blev foretaget på grundlag af det kontrolbesøg, som eksperter fra Det Europæiske Agentur for Søfartssikkerhed aflagde i februar 2009. Under dette kontrolbesøg blev der konstateret visse mangler ved ordningerne for uddannelse og udstedelse af kvalifikationsbeviser.
(4)

Der anvendes for øjeblikket primært tre metoder til at forebygge ornelugt i svinekød, nemlig tidlig slagtning, fjernelse af testiklerne (operativ kastration) eller »immunokastration« (vaccination for at nedsætte forekomsten af ornelugt). Operativ kastration af svin er et dyrevelfærdsanliggende. Derfor fastsættes det ved Rådets direktiv 2008/120/EF af 18. december 2008 om fastsættelse af mindstekrav med hensyn til beskyttelse af svin (5), at kun dyrlæger eller uddannede personer må kastrere svin, og at der skal anvendes bedøvelse og yderligere længerevarende analgesi, hvis svinene er syv dage eller derover.
»BILAG

ORGANER, HVIS FORSKERE KAN GIVES ADGANG TIL FORTROLIGE DATA TIL VIDENSKABELIGE FORMÅL

Den Europæiske Centralbank

Den spanske centralbank

Den italienske centralbank

University of Cornell (staten New York, USA)

Department of Political Science, Baruch College, New York City University (staten New York, USA)

Den tyske centralbank

Kontoret for analyse af beskæftigelsen under Europa-Kommissionens Generaldirektorat for Beskæftigelse, Sociale Anliggender, Arbejdsmarkedsforhold og Ligestilling

Tel Avivs universitet (Israel)

Verdensbanken

Center of Health and Wellbeing (CHW) of the Woodrow Wilson School of Public and International Affairs, Princeton University, New Jersey, USA

University of Chicago (UofC), Illinois, USA

Organisationen for Økonomisk Samarbejde og Udvikling (OECD)

Family and Labour Studies Division of Statistics Canada, Ottawa, Ontario, Canada

Kontoret for økonometri og statistisk støtte til bekæmpelse af svig (ESAF) under Europa-Kommissionens Generaldirektorat for Det Fælles Forskningscenter

Kontoret for støtte til det europæiske forskningsrum (SERA) under Europa-Kommissionens Generaldirektorat for Det Fælles Forskningscenter

Canada Research Chair of the School of Social Sciences, the Atkinson Faculty of Liberal and Professional Studies, York University, Ontario, Canada

University of Illinois at Chicago (UIC), Chicago, USA

Rady School of Management at the University of California, San Diego, USA

Direktoratet for forskning, undersøgelser og statistik under det franske arbejdsministerium (Direction de l'Animation de la Recherche, des Études et des Statistiques — DARES — Ministère du Travail, des Relations sociales et de la Solidarité), Paris, Frankrig

Research Foundation of State University of New York (RFSUNY), Albany, USA

Det finske pensionskontor (Eläketurvakeskus — ETK), Finland

Direktoratet for forskning, undersøgelser, evaluering og statistik (Direction de la Recherche, des Études, de l’Évaluation et des Statistiques — DREES) under det franske arbejdsministerium (Ministère du travail, des relations sociales et de la solidarité), ministeriet for sundhed, ungdom og sport (Ministère de la santé, jeunesse et sports) og ministeriet for budget, offentlige regnskaber og offentligt ansatte (Ministère du budget, des comptes publics et de la fonction publique), Paris, Frankrig

Duke University (DUKE), North Carolina, USA

Den finske socialsikringsinstitution (Kansaneläkelaitos — KELA), Finland

Hebrew University of Jerusalem (HUJI), Israel

Den føderale socialsikringsinstitution, Belgien

Sabanci University, Tuzla/Istanbul, Tyrkiet

McGill University, Montreal, Canada

Direktoratet for økonomiske tjenester og strukturreformer under Generaldirektoratet for Økonomiske og Finansielle Anliggender, Europa-Kommissionen.

Kontoret for strategi for social beskyttelse og social inklusion under Generaldirektoratet for Beskæftigelse, Sociale Anliggender, Arbejdsmarkedsforhold og Inklusion, Europa-Kommissionen

Institute for Fiscal Studies (Instituto de Estudios Fiscales — IEF), Madrid, Spanien«
(9)

Analysen af de foreliggende økonomiske data viser, at Spanien rent faktisk står over for en alvorlig forstyrrelse, der er karakteriseret ved langt den højeste arbejdsløshed i EU (Eurostats månedlige arbejdsløshedsdata viser 21,0 % mod 9,4 % i gennemsnit i EU og 9,9 % i euroområdet i juni 2011), en yderst dramatisk arbejdsløshed blandt unge (45,7 % i juni 2011) og en langsom økonomisk genrejsning (Eurostats tal viser, at væksten i BNP i første kvartal i 2011 kun var på 0,3 % i forhold til det foregående kvartal mod 0,8 % for EU og euroområdet), og som desuden forværres af den nuværende uro på de internationale finansmarkeder, som kræver, at Spanien indfører yderligere budgetnedskæringer for at opnå en finanspolitisk konsolidering, hvilket kan have yderligere kortsigtede negative virkninger for mulighederne for økonomisk vækst. Virkningerne af faldet i beskæftigelsen har været generelle og berører alle regioner og alle produktionssektorer. Data fra arbejdsstyrkeundersøgelsen for perioden mellem 2008 og 2010 viser også et generelt fald i beskæftigelsen på 9 %, i bygge- og anlægssektoren endda på 33 %, som påvirker alle regioner og svinger mellem 6 % i Baskerlandet og 13 % i den selvstyrende region Valencia.
(4)

I betragtning af det store antal eksporterende producenter og importører blev det i indledningsmeddelelsen overvejet at anvende stikprøver for at fastlægge dumpingens og skadens omfang, jf. grundforordningens artikel 17. For at sætte Kommissionen i stand til at fastslå, om det var nødvendigt at anvende stikprøver, og i så fald at udtage en stikprøve, blev alle eksporterende producenter og importører anmodet om at give sig til kende over for Kommissionen og som angivet i indledningsmeddelelsen at fremlægge basisoplysninger om deres aktiviteter vedrørende den pågældende vare i undersøgelsesperioden (1. juli 2009-30. juni 2010).
(6)

Den 10. september 2010 konkluderede EFSA i den videnskabelige udtalelse om sikkerheden ved phosphateret distivelsephosphat som en ny levnedsmiddelingrediens (2), at phosphateret distivelsephosphat var sikkert under de foreslåede anvendelsesbetingelser og ved de foreslåede grænser for indtaget.
(11)

Der skelnes mellem tre metoder til at måle fordelingen af markedsandele blandt aktive aktører inden for efterforskning, og der anvendes tre variabler, nemlig kapitaludgifter, påviste reserver og forventet produktion. Anvendelsen af kapitaludgifterne er dog fundet uhensigtsmæssig til at måle markedsandelen blandt aktører, der er aktive inden for efterforskning, bl.a. på grund af de meget varierende investeringsomkostninger i forskellige geografiske områder. Således er der behov for større investeringer for at udføre olie- og gasefterforskning i Nordsøen end i f.eks. Mellemøsten.
(3)

For at sikre tidlig og tilstrækkelig fremsendelse af de oplysninger, der er nødvendige for at udarbejde den rapport, som er omhandlet i artikel 4, stk. 1, i direktiv 92/79/EØF og 92/80/EØF, og for at muliggøre en mere dynamisk opfølgning af udviklingen, bør medlemsstaterne fremsende statistiske data en gang om året. De pågældende data kan baseres på de data, som medlemsstaterne indsamler til beregning af den vejede gennemsnitlige detailsalgspris.
(43)

Artikel 107, 108 og 109 i TEUF finder anvendelse i sektoren for svinekød i henhold til artikel 21 i Rådets forordning (EØF) nr. 2759/75 af 29. oktober 1975 om den fælles markedsordning for svinekød (15). De finder anvendelse i sektoren for oksekød i henhold til artikel 40 i Rådets forordning (EF) nr. 1254/1999 af 17. maj 1999 om den fælles markedsordning for oksekød (16). Før sidstnævnte forordning blev vedtaget, fandt artikel 107, 108 og 109 i TEUF anvendelse i sektoren for oksekød i henhold til artikel 24 i Rådets forordning (EØF) nr. 805/68 (17). De finder anvendelse i sektoren for fåre- og gedekød i henhold til artikel 22 i Rådets forordning (EF) nr. 2467/98 af 3. november 1998 om den fælles markedsordning for fåre- og gedekød (18). De finder anvendelse i sektoren for fjerkrækød i henhold til artikel 19 i Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (19). Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (20) ophæver disse forskellige forordninger og fastsætter i artikel 180, at reglerne for statsstøtte finder anvendelse på de ovennævnte produkter.
(1)

I henhold til afgørelse 2010/330/FUSP er Den Udenrigs- og Sikkerhedspolitiske Komité bemyndiget til i overensstemmelse med traktatens artikel 38 at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions integrerede retsstatsmission for Irak (EUJUST LEX-Irak), herunder at træffe afgørelse om udnævnelse af en missionschef.
(4)

Vedtagelsen af gruppens ændrede statut og forretningsorden er nødvendig for at bekræfte gruppens nye hovedsæde og for at fastsætte eksplicitte bestemmelser om Unionens status i gruppen, samt for at tilpasse organisationens struktur, budgetbidrag og beslutningstagningsprocedurer —
(2)

Klagen indeholdt umiddelbare beviser for, at der fandt dumping sted, og at der forvoldtes væsentlig skade som følge deraf, hvilket blev anset for tilstrækkeligt til at berettige indledningen af en antidumpingprocedure.
(2)

Kommissionen har i overensstemmelse med artikel 48, stk. 1, litra a), og artikel 45, stk. 2, i VIS-forordningen vedtaget de tre beslutninger, som er nødvendige for den tekniske gennemførelse af det centrale VIS, de nationale grænseflader og kommunikationsinfrastrukturen mellem det centrale VIS og de nationale grænseflader. Disse beslutninger er Kommissionens beslutning 2009/377/EF af 5. maj 2009 om vedtagelse af gennemførelsesbestemmelser for den konsultationsmekanisme og de andre procedurer, der er omhandlet i artikel 16 i Europa-Parlamentets og Rådets forordning (EF) nr. 767/2008 om visuminformationssystemet (VIS) og udveksling af oplysninger mellem medlemsstaterne om visa til kortvarigt ophold (VIS-forordningen) (2), Kommissionens beslutning 2009/756/EF af 9. oktober 2009 om specifikationer for opløsningen for og brugen af fingeraftryk til biometrisk identifikation og verifikation i visuminformationssystemet (3) og Kommissionens beslutning 2009/876/EF af 30. november 2009 om vedtagelse af tekniske gennemførelsesforanstaltninger med henblik på at indlæse oplysninger og forbinde ansøgningsdossierer, at få adgang til oplysningerne, at ændre og slette oplysninger og slette oplysninger før tiden og at føre og give adgang til registrene over behandling af oplysninger i visuminformationssystemet (4).
(3)

Efter at Europa-Parlamentets og Rådets direktiv 2008/101/EF af 19. november 2008 om ændring af direktiv 2003/87/EF med henblik på inddragelse af luftfartsaktiviteter i ordningen for handel med drivhusgasemissionskvoter i Fællesskabet (2) er indarbejdet i aftalen om Det Europæiske Økonomiske Samarbejdsområde (EØS-aftalen) ved Det Blandede EØS-udvalgs afgørelse nr. 6/2011 af 1. april 2011 om ændring af bilag XX (Miljø) til EØS-aftalen (3), vil disse benchmarks skulle anvendes inden for EØS.
(1)

Hvis en bestemt sektor inden for en medlemsstats akvakulturerhverv ikke kan indgå i statistikkerne, uden at det medfører vanskeligheder, der ikke står i forhold til sektorens betydning, jf. artikel 8 i forordning (EF) nr. 762/2008, kan Kommissionen gøre det muligt for en medlemsstat at undlade at medtage data for den pågældende sektor i de nationale data, der indberettes, eller anvende estimeringsmetoder til tilvejebringelse af data for mere end 10 % af den samlede produktion.
(1)

I henhold til artikel 10, stk. 1, i afgørelse 2010/576/FUSP bemyndiges Den Udenrigs- og Sikkerhedspolitiske Komité (»PSC«) til i overensstemmelse med traktatens artikel 38 at træffe de relevante afgørelser med henblik på at varetage den politiske kontrol med og den strategiske ledelse af EUPOL RD Congo. Denne bemyndigelse omfatter især at træffe afgørelse om udnævnelse af en missionschef på forslag fra Unionens højtstående repræsentant for udenrigsanliggender og sikkerhedspolitik (»den højtstående repræsentant«).
(2)

Aftalen gør det muligt gensidigt at beskytte de to parters geografiske betegnelser og vil bidrage til, at lovgivningen i EU-nabolandene tilnærmes hinanden.
Ved Europa-Parlamentets og Rådets direktiv 2001/18/EF af 12. marts 2001 om udsætning i miljøet af genetisk modificerede organismer (GMO'er) (13) og Europa-Parlamentets og Rådets forordning (EF) nr. 1829/2003 af 22. september 2003 om genetisk modificerede fødevarer og foderstoffer (14) er der fastsat betingelser for markedsføring og anvendelse af GMO'er samt produkter, der indeholder eller er fremstillet af GMO'er, i Den Europæiske Union. Reglerne for offentlig kontrol med, om bestemmelserne i begge disse retsakter overholdes korrekt, er indeholdt i forordning (EF) nr. 882/2004. Der er i 2010-2011 gennemført to evalueringer for at vurdere, i hvilken udstrækning denne lovramme har fremmet målsætningen for lovgivningen om at beskytte menneskers og dyrs sundhed, miljøet og forbrugernes interesser, samtidig med at det sikres, at det indre marked fungerer tilfredsstillende. Der bør gennemføres undersøgelser af emner, som ikke blev behandlet tilbundsgående i forbindelse med nævnte evalueringer, såsom anvendelse af mærkning, der angiver, at et produkt ikke indeholder GMO'er. Der bør afholdes en række konferencer med henblik på udbygge den eksisterende viden om, hvordan GMO-lovrammen gennemføres af medlemsstaterne i dag, og for at sikre, at der følges op på Kommissionens rapport af 15. april 2011 om de socioøkonomiske følger af dyrkning af GMO (15), som blev udarbejdet i overensstemmelse med en anmodning herom fremsat i Rådets konklusioner i december 2008.